Første Afsnit. 



Indledende Bemærkninger. 



1. Om Ophiurernes Terminologi og Morphologi. 



Uagtet Formaalet med dette Arbeide over en Deel nordiske og exotiske Ophiurer egentlig 

 kun er at sprede Lys over en Gruppe af Dyr, der hidtil forholdsvis ikke er meget be- 

 arbeidet, nødes jeg dog til at forudskikke en Oversigt over Ophiurernes Bygning, hvad 

 deres haarde Dele angaaer, forat de i det Følgende meddelte Artsbeskrivelser og Drøftelsen 

 af visse Forholds Værd som Slægtskjendemærker ikke skulle mangle det fornodne Grundlag. 

 — Skjondt denne Oversigt over Ophiurernes Morphologi og Terminologi for en stor Deel 

 afhandler bekjendte Forhold, vil der dog ogsaa blive gjort opmærksom paa Facta, som kunne 

 kaldes nye for Videnskaben, enkelte Vildfarelser ville blive berigtigede, og der vil blive givet en 

 systematisk Fremstilling af alle de for Slægts- og Artserkjendelsen væsenlige Modiücalioner, 

 som jeg har forefundet hos denne Dyregruppe. Forinden vil det dog være passende at 

 kaste et Blik paa den Literatur, der giver Bidrag til Kundskab om dette Æmne. 



Det har ikke manglet paa Arbeider over Echinodermernes Morphologi eller paa 

 Forsøg paa at paavise de homologe Dele hos de forskjellige Typer af denne Dyreklasse 

 og paa at formulere de Love , som Modificationerne af den fælleds Grundplan formentlig 

 skulde have fulgt. Have Forsøgene end ikke fuldkommen løst deres Opgave, er Maalet 

 end ikke ganske naaet, saa ere dog Ideerne blevne klarede og Resultater vundne, der give 

 Ilaab om Gaadens fuldstændige Løsning. 



Meckel har i „System der vergleichenden Anatomie", II, S. 27, gjvet en Frem- 

 stilling af Skeletbygningen hos „OpMura lacertosa". Skildringen af Forholdet mellem de 

 Plader, der beklæde Armene, og det af dem omsluttede indre Skelet, saavelsom mellem 

 disse 2 Systemers enkelte Bestanddele, lader ikke Noget tilbage at ønske, hvorimod Frem- 

 stillingen af Skivens Skeletbygning hverken er klar eller udtømmende. Det er Meckels 

 Fortjeneste at have udtalt, at de skiveformige Stykker, som danne det indre Skelet i 

 Ophiura-Armen, svare til de Skeletdele, som hos Asterierne danne Bunden i Armfurerne, 

 og mellem hvilke Sugefødderne træde ud, og at de -i Pladerækker, som omgive hin „Hvirvel- 



r 



